ועידת השלום של פריס, ועידה בינלאומית שנערכה בפריס ובסביבתה הקרובה מינואר 1919 עד אוגוסט 1920; מטרתה הייתה לקבוע הסדרים טריטוריאליים ואחרים, בעקבות מלחמת העולם הראשונה, בין "מדינות ההסכמה" שניצחו לבין כל אחת ואחת מ"מדינות הציר" שהובסו.
בועידה נחתמו 5 הסכמים: הסכם ורסיי עם גרמניה, הסכם סן ז'רמן עם אוסטריה, הסכם ניי עם בולגריה, הסכם טריינון עם הונגריה והסכם סוור עם טורקיה. כמו כן אישרה הועידה את האמנה של חבר הלאומים. תנאי ההסכמים הוכתבו במידה רבה למדינות המפסידות במלחמה ובהתאם גבו מהם מחיר כבד בפיצויים בויתורים טריטוריאלים. היסטוריונים רבים קושרים בין ההשפלה שספגה גרמניה בתנאי הסכם ורסיי ובין פתיחתה של מלחמת העולם השנייה.